open-index/open-wikipedia-markdown huggingface dataset:
Auru iela

**Auru iela** ir iela Rīgā, Kurzemes rajonā, Imantā. Auru iela sākas krustojumā ar Zentenes ielu un Dubultu ielu un beidzas krustojumā ar Slokas ielu. Kopējais ielas garums ir 480 metri, braucamās daļas garums 331 metri. Daļa no Auru ielas ir asfaltēta iela ar divām braukšanas joslām, daļa — gājēju iela. Gar Auru ielu ir saglabājusies šaura savrupmāju apbūves josla.

Iela nosaukta Auru — ciema Dobeles novadā — vārdā.

## Vēsture
Pirmo reizi Rīgas ielu sarakstos Auru iela atrodama ap 1930. gadu kā **Mazā Tammasmuižas iela** (pēc Dammes muižas). 1938. gadā pārsaukta par Auru ielu. Otrā pasaules kara vācu okupācijas laikā (1942—1944) — **Dammes iela**, pēc tam atguvusi Auru ielas nosaukumu.

## Ielas raksturojums
Auru iela sākas krustojumā ar Zentenes ielu un Dubultu ielu, blakus Rīgas 96. vidusskolai un virzās ziemeļu—ziemeļaustrumu virzienā kā divu joslu asfaltēta iela. Pusceļā tā pārtop par gājēju ielu un beidzas savienojumā ar Slokas ielu, netālu no tās krustojuma ar Dammes ielu.

Gar Auru ielu ir saglabājusies šaura savrupmāju apbūves josla, aiz kuras sākas Imantai raksturīgie daudzstāvu dzīvojamie masīvi. Uz stūra pie krustojuma ar Zentenes ielu (Auru ielā 6a) atrodas Rīgas 96. vidusskola, savukārt ielas pretējā galā pie krustojuma ar Slokas ielu (Slokas ielā 207) 104. pirmsskolas izglītības iestāde.

## Ielu savienojumi
Auru iela ir savienota ar šādām ielām:
* Dubultu iela
* Zentenes iela
* Slokas iela (T veida krustojums)

## Skatīt arī
* Imanta

## Atsauces
Tarasova divīzija

**Tarasova Divīzija** ir viena no Kontinentālās Hokeja Līgas Rietumu konferences divīzijām, izveidota 2008. gadā kā viena no četrām divīzijām ar mērķi sadalīt komandas pēc sportiskā (ģeogrāfiskā un citu) principa.

Nodēvēta par godu Anatolijam Tarasovam () - slavenajam Padomju Savienības un Maskavas "CSKA" hokejistam un trenerim, kurš 1974. gadā arī uzņemts IIHF Slavas zālē spēles attīstītāju kategorījā.

## Divīzijas sastāvs

### [[Kontinentālā hokeja līga 2008-09|2008.-2009. gada sezona]]

*  Maskavas "CSKA"
*  Magņitogorskas "Metallurg"
*  Sanktpēterburgas "SKA"
*  Čeļabinskas "Traktor"
*  Balašihas "MVD"
*  Voskresenskas "Himik"

### [[Kontinentālā hokeja līga 2009-10|2009.-2010. gada sezona]]

Sākot ar 2009. - 2010. gada sezonu, sadalījums KHL notika pēc ģeogrāfiskā principa ar sadalījumu ne tikai divīzījās, bet arī konferencēs (Rietumu un Austrumu), kur katrā ietilpa divas divīzijas. **Tarasova Divīzija** atrodas Rietumu Konferencē.

*  Mitišču "Atlant"
*  Čehovas "Vitjaz"
*  Jaroslavļas "Lokomotiv"
*  Čerepovecas "Severstal"
*  Ņižņijnovgorodas "Torpedo"
*  Balašihas "MVD"

### [[Kontinentālā hokeja līga 2010-11|2010.-2011. gada sezona]]

Sākumā tika plānots, ka šajā divīzijā spēlēs Ukrainas klubs Kijivas "Budivelnik" (), kas aizvietos Balašihas "MVD" pēc kluba apvienošanās ar Maskavas "Dinamo". Bet īsi pirms sezonas sākuma klubs atsauca savu dalību līgā, jo vecās Kijivas sporta pils () rekonstrukcijas darbi būs garāki nekā sākotnēji cerēts, tāpēc komandai nebūs kur aizvadīt savas mājas spēles. Ukrainas kluba vietā uz Tarasova divīziju no Bobrova divīzijas pārnāca Minskas "Dinamo".

*  Mitišču "Atlant"
*  Čehovas "Vitjaz"
*  Jaroslavļas "Lokomotiv"
*  Čerepovecas "Severstal"
*  Ņižņijnovgorodas "Torpedo"
*  Minskas "Dinamo"

## Atsauces

## Ārējās saites
* Līgas oficiālā mājaslapa
Jalmars Rīsers-Larsens

**Jalmars Rīsers-Larsens** (; dzimis  Oslo, miris  Kopenhāgenā) bija norvēģu aviators, polārpētnieks, virsnieks un uzņēmējs. Tiek uzskatīts par Norvēģijas Karalisko gaisa spēku pamatlicēju.

Rīsers-Larsens 1909. gadā 19 gadu vecumā iestājās Norvēģijas Jūras akadēmijā, 1915. gadā — jaundibinātajos Karaliskajos Jūras gaisa spēkos. 1921. gadā kļūst par Norvēģijas Aizsardzības ministrijas Aviācijas padomes sekretāru.

## Polārās ekspedīcijas
1925. gadā Rīsers-Larsens kā pilots piedalās Roalda Amundsena mēģinājumā sasniegt Ziemeļpolu ar lidmašīnām. Netālu no pola (88° 44’ N) Rīsera-Larsena pilotētā Dornier Do J sabojājās un lidmašīnas bija spiestas veikt piespiedu nosēšanos uz ledus, stipri sabojājot vienu no lidmašīnām. 26 dienu laikā tika sagatavota pacelšanās josla un ekspedīcija ar nesabojāto lidmašīnu atgriezās Špicbergenā.

1926. gadā Rīsers-Larsens piedalījās Roalda Amundsena un Umberto Nobiles ekspedīcijā uz Ziemeļpolu ar dirižabli *Norge*. Ekspedīcija startēja 11. maijā no Špicbergenas un divas dienas vēlāk sasniedza Telleru Aļaskā, kas kļuva par pirmo veiksmīgo pola pārlidojumu.

1928. gadā Rīsers-Larsens iesaistījās Nobiles glābšanas ekspedīcijā, vēl reizi sasniedza Ziemeļpolu, bet pats avarēja Svalbāras ziemeļaustrumos.

No 1929. gada Rīsers-Larsens iesaistījās Larsa Kristensena organizētajās Antarktīdas ekspedīcijās un bija atbildīgs tajās par aviācijas izmantošanu izpētē. Pats veicis daudzus lidojumus četru ekspedīciju laikā. Rīsera Larsena vārdā nosaukti vairāki objekti Karalienes Modas Zemē un tās piekrastē:
* Rīsera-Larsena jūra
* Rīsera-Larsena šelfa ledājs
* Rīsera-Larsena pussala
* Rīsera-Larsena kalns

## Kara un pēckara gadi
Pēc Norvēģijas armijas samazināšanas 1939. gadā Rīsers-Larsens kļuva par civilās aviokompānijas Det Norske Luftfartselskap (DNL) menedžeri. 1940. gadā pēc Vācijas iebrukuma atgriezās dienestā, bet drīz bija spiests to pamest un doties uz Kanādu, kur vadīja norvēģu Gaisa spēku treniņnometni. 1941. gadā atgriezās Londonā, kur kļuva par Norvēģijas Flotes gaisa spēku un no 1944. gada par Karalisko Gaisa spēku vadītāju. Atvaļinājas no armijas 1946. gadā.

1947. gadā, dažus mēnešus pirms kompānijas iekļaušanas Scandinavian Airlines (SAS), atgriezās DNL vadībā. Vēlāk kļuva par SAS amatpersonu, atbildīgu par starpkontinentālajiem reisiem. Miris 1965. gadā 74 gadu vecumā.

## Atsauces

## Ārējās saites

* Polar pioneers. Hjalmar Riiser-Larsen
* Riiser-Larsen gate
Harlamova divīzija

**Harlamova divīzija** ir viena no Kontinentālās Hokeja Līgas Austrumu konferences divīzijām, izveidota 2008. gadā kā viena no četrām divīzījām ar mērķi sadalīt komandas pēc sportiskā (ģeogrāfiskā un citu) principa.

Nodēvēta par godu Valērijam Harlamovam () - slavenajam Padomju Savienības un Maskavas "CSKA" hokejistam, kurš 1998. gadā arī uzņemts IIHF Slavas zālē spēlētāju kategorijā.

## Divīzijas sastāvs

### [[Kontinentālā hokeja līga 2008-09|2008-09. gada sezona]]

*  Jaroslavļas "Lokomotiv"
*  Rīgas "Dinamo"
*  Toljati "Lada"
*  Omskas "Avangard"
*  Novosibirskas "Sibirj"
*  Habarovskas "Amur"

### [[Kontinentālā hokeja līga 2009-10|2009-10. gada sezona]]

Sākot ar 2009. - 2010. gada sezonu, sadalījums KHL notika pēc ģeogrāfiskā principa ar sadalījumu ne tikai divīzījās, bet arī konferencēs (Rietumu un Austrumu), kur katrā ietilpa 2 divīzijas. **Harlamova Divīzija** atrodas Austrumu Konferencē.

*  Magņitogorskas "Metallurg"
*  Jekaterinburgas "Avtomobilist"
*  Čeļabinskas "Traktor"
*  Kazaņas "Ak Bars"
*  Ņižņekamskas "Ņeftehimik"
*  Toljati "Lada"

### [[Kontinentālā hokeja līga 2010-11|2010-11. gada sezona]]

Pēc Toljati "Lada" atteikšanās no spēlēšanas KHL finansiālu apsvērumu dēļ, tās vietu ieņēma līgas jaunpienācējs Hantimansijskas "Jugra".

*  Magņitogorskas "Metallurg"
*  Jekaterinburgas "Avtomobilist"
*  Čeļabinskas "Traktor"
*  Kazaņas "Ak Bars"
*  Ņižņekamskas "Ņeftehimik"
*  Hantimansijskas "Jugra"

## Ārējās saites
* Līgas oficiālā mājaslapa
Riiser-Larsen

**Riiser-Larsen** var būt:
* Jalmars Rīsers-Larsens (*Hjalmar Riiser-Larsen*);
* Rīsera-Larsena jūra (*Riiser-Larsen Sea*);
* Rīsera-Larsena šelfa ledājs (*Riiser-Larsenisen*);
* Rīsera-Larsena pussala (*Riiser-Larsenhalvøya*);
* Rīsera-Larsena kalns (*Mount Riiser-Larsen*);
* Rīsera-Larsena ieplaka (*Riiser-Larsen Basin*).
Černišova divīzija

**Černišova Divīzija** — viena no Kontinentālās Hokeja Līgas Austrumu konferences divīzijām, izveidota 2008. gadā kā viena no četrām divīzījām ar mērķi sadalīt komandas pēc sportiskā (ģeogrāfiskā un citu) principa.

Nodēvēta par godu Arkādijam Černišovam () - slavenajam Padomju Savienības futbolistam un hokejistam, kā arī Maskavas "Dinamo" un PSRS hokeja izlases trenerim, kurš 1999. gadā arī uzņemts IIHF Slavas zālē spēles attīstītāju kategorijā.

## Divīzijas sastāvs

### [[Kontinentālā hokeja līga 2008-09|2008-09. gada sezona]]

*  Kazaņas "Ak Bars"
*  Maskavas "Dinamo"
*  Ņižņijnovgorodas "Torpedo"
*  Ņižņekamskas "Ņeftehimik"
*  Astanas "Baris"
*  Čehovas "Vitjaz"

### [[Kontinentālā hokeja līga 2009-10|2009-10. gada sezona]]

Sākot ar 2009. - 2010. gada sezonu, sadalījums KHL notika pēc ģeogrāfiskā principa ar sadalījumu ne tikai divīzījās, bet arī konferencēs (Rietumu un Austrumu), kur katrā ietilpa 2 divīzijas. **Černišova Divīzija** atrodas Austrumu Konferencē.

*  Omskas "Avangard"
*  Habarovskas "Amur"
*  Astanas "Baris"
*  Novokuzņeckas "Metallurg"
*  Ufas "Salavat Julajev"
*  Novosibirskas "Sibirj"

### [[Kontinentālā hokeja līga 2010-11|2010-11. gada sezona]]

**Černišova Divīzija** bija vienīgā no 4 KHL divīzijām, kas 2010-11. gada sezonā saglabāja tādu pašu sastāvu kā iepriekšējā, 2009-10. gada, sezonā.

## Ārējās saites
* Līgas oficiālā mājaslapa
Bernds Šneiders

**Bernds Šneiders** (; dzimis  Jēnā) ir bijušais Vācijas futbolists. Šneiders bija vispusīgs spēlētājs, kurš galvenokārt spēlēja pussarga pozīcijā, bet varēja spēlēt arī labajā un kreisajā malā. Pēc karjeras beigām 2009. gada jūnijā viņš kļuva par sava pirmā kluba, *Carl Zeiss Jena*, padomnieku un *[[Leverkūzenes "Bayer"|Bayer Leverkusen]]* skautu.

Komandā un fanu vidū saukts par *Schnix*, Šneiders karjeru sāka savas dzimtas pilsētas klubā *Carl Zeiss Jena*. Spožāko savas karjeras daļu viņš aizvadīja desmit gadus ilgajā posmā *[[Leverkūzenes "Bayer"|Bayer Leverkusen]]* rindās. Viņš ieguva iesauku "Baltais brazīlietis" par savām bumbas kontroles un piespēļu prasmēm, kā arī precīzajiem tiešajiem brīvsitieniem un stūra sitieniem. Lai arī pārsvarā viņš bija piespēlētājs, nevis vārtu guvējs, viņš spēja gūt vārtus arī no liela attāluma.

## Atsauces

## Ārējās saites
Kaunata

**Kaunata** (, vācu: *Kownat*; poļu: *Kownaty*, *Kownata*) ir ciems Rēzeknes novadā, Kaunatas pagasta centrs. Ciems izvietojies starp Kaunatas ezeru un Pārtovas upi netālu no reģionālā autoceļa P55 (Rēzekne_Dagda) 28 km no novada centra Rēzeknes un 274 km no Rīgas.

Apdzīvotā vieta izveidojusies ap bijušās Kaunatas muižas (*Kownaty*) centru, kas piederēja Hilzena dzimtai. 1925. gadā Kaunatai piešķirts biezi apdzīvotas vietas (ciema) statuss. Kaunatā darbojas pagasta pārvalde, katoļu baznīca, vidusskola, bērnudārzs, tautas nams, bibliotēka, ambulance, aptieka, vairāki veikali.

Ciema teritorijā ir divi valsts nozīmes kultūras pieminekļi: Kaunatas katoļu baznīca un Kaunatas senkapi.

1905. gadā miestā bija 541 iedzīvotājs, no tiem 161 ebrejs.

## Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
* Kaunatas pagasta mājaslapa 
* Rēzeknes novada informatīvais portāls
*Kaunatas mūzikas ierakstu studija
Mežvidi (Mežvidu pagasts)

**Mežvidi** () ir ciems Ludzas novadā, Mežvidu pagasta centrs. Izvietojušies pie Kārsavas—Rēzeknes dzelzceļa līnijas 26 km no novada centra Ludzas un 264 km no Rīgas. 
Mežvidos atrodas pagasta pārvalde, 1. Mežvidu pagasta pirmsskolas izglītības iestāde, tautas nams, bibliotēka.

## Vēsture
Mežvidos atradās Mežvidu (*Meżawydy*) muižas centrs.
Pēc Pēterburgas—Varšavas dzelzceļa līnijas izbūves Bērzgales pagastā ierīkoja Ivanovkas staciju, ko pēc Latvijas valsts nodibināšanās pārdēvēja par Mežvidiem. Apdzīvotā vieta pie Mežvidu stacijas sāka veidoties pēc 1931. gada. 1933. gadā Mežvidiem piešķīra biezi apdzīvotas vietas (ciema) statusu. 1935. gadā Mežvidos bija 18 mājas, kurās dzīvoja 84 iedzīvotāji, tajā skaitā 69 latvieši, 8 ebreji, 4 krievi, 2 poļi, 1 vācietis. No 1945. gada Mežvidi bija ciema padomes (vēlāk pagasta) centrs.

Otrā pasaules kara laikā no 1944. gada maija līdz jūlijam Salas lidlaukā pie Mežvidu skolas bāzējās aviācijas leģions «Latvija» (*Luftwaffen-Legion Lettland*).

## Iedzīvotāju skaita izmaiņas
Esošajās robežās, pēc CSP datiem.

* 1897. gadā Ivanovkas muižā bija 15 cilvēki, Ivanovka stacijā 2 cilvēki, Ivanovkas ciemā 50 cilvēki.

## Atsauces
Sabiedriskās attiecības

**Sabiedriskās attiecības** ir saziņas starp organizāciju vai noteiktu indivīdu un pārējo sabiedrību pārvadība. Sabiedrisko attiecību mērķis bieži vien ir izveidot labvēlīgu sabiedrības viedokli par uzņēmumu, organizāciju vai slavenību, veidojot pozitīvu sabiedrisko tēlu un labu reputāciju. Sabiedrisko attiecību aktivitātes parasti ir vērstas uz ilgtermiņa ieguvumiem, nevis ātru rezultātu. Sabiedrisko attiecību aktivititātes sevī iekļauj ieinteresēto pušu (darbinieku, klientu, citu uzņēmumu, mediju utt.) un to viedokļu noskaidrošanu, vēlamo mērķu noteikšanu, komunikācijas plānošanu, kā arī informācijas sagatavošanu un izplatīšanu (gan plašsaziņas līdzekļos, gan arī organizējot dažādus pasākumus).

## Skatīt arī
* Sabiedrisko attiecību vēsture
## Atsauce
HK Dinamo Juniors

**HK Dinamo Juniors** bija profesionāls hokeja klubs no Rīgas, Latvijā. Klubs tika dibināts 2009. gadā kā Rīgas "Dinamo" fārmklubs, tas aizvadīja 2009. - 2010. gada sezonu Latvijas hokeja līgā un Baltkrievijas hokeja līgā. Pēc šīs sezonas klubs apvienojās ar SK "Rīga/Profs 18" un izveidoja HK Rīga, kas spēlēja Krievijas Jaunatnes hokeja līgā (MHL), tikmēr Latvijas čempionātā turpināja spēlēt kā **HK Juniors Rīga**.

## Izcīnītās vietas
### Latvijas čempionāts hokejā

### Baltkrievijas Ekstralīga

### Kontinentālais kauss

## Līderi
### Komandas treneri
* Leonīds Beresņevs (2009—2010)
* Vjačeslavs Nazarovs (2013—2014)

## Ārējās saites
*Komandas Eliteprospects.com profils
1554. gads

**1554. gads** () bija parastais gads, kas pēc Jūlija kalendāra sākās pirmdienā.

## Notikumi
* 25. janvāris — tika dibināta Sanpaulu pilsēta Brazīlijā.
* 12. aprīlis — Marija de Giza (Marijas Stjuartes māte) kļūst par Skotijas reģenti.

## Dzimuši
* 9. janvāris — Romas pāvests Gregorijs XV. (miris 1623.)
* 25. janvāris — Sebastians I, Portugāles karalis (miris 1578.)
* 20. oktobris — Bālints Balaši (*Balassi Bálint*), ungāru dzejnieks (miris 1594.)

## Miruši
* 12. februāris — Džeina Greja (*Jane Grey*), Anglijas karaliene (dzimusi 1537.)
Miko Hirvonens

**Miko Hirvonens** (; dzimis ) ir profesionāls somu rallija pilots. Pašlaik (2010) pārstāv Ford komandu WRC seriālā. 2008. un 2009. gadā viņš kopvērtējumā ieņēma 2. vietu aiz Sebastjēna Lēba. 2006. un 2007. gada sezonās viņš palīdzēja Ford komandai izcīnīt konstruktoru kausu. WRC rallijos ir izcīnījis 12 uzvaras, no kurām pēdējo — 2010. gada Zviedrijas rallijā.

## Ārējās saites

* Oficiālā mājaslapa  
* Ford WRC profils
Šneiders

**Šneiders** ( — 'drēbnieks', no *schneiden* — 'griezt'; sieviešu dzimtē Šneidere) ir vācu cilmes uzvārds. Cilvēki ar šo uzvārdu:

* Bernds Šneiders (*Bernd Schneider*; 1973) — vācu futbolists;
* Ernests Šneiders (1892—1948) — latviešu skolotājs un novadpētnieks;
* Gvido Šneiders (*Guido Schneider*; 1866—1948) — vācbaltiešu izcelsmes zoologs un pasniedzējs;
* Korijs Šneiders (*Cory Schneider*; 1986) — amerikāņu hokejists;
* Kristofs Šneiders (*Christoph Schneider*; 1966) — vācu mūziķis;
* Mihails Šneiders (*Michael Schneider*; 1905—1984) — vācu šaha problēmists;
* Robs Šneiders (*Rob Schneider*; 1963) — amerikāņu aktieris, komiķis un scenārists;
* Stefans Šneiders (*Stefan Schneider*; 1908—1980) — austriešu šaha problēmists.

## Skatīt arī
* *[[Schneider Electric]]*
* *[[Schneider]]*
* Šneidere
* Snaiders
Tomašs Gollobs

**Tomašs Gollobs** (, izrunā: ; dzimis  Bidgoščā, Polijā) ir profesionāls poļu spīdvejists. Viņš ir 2010. gada Spīdveja Pasaules čempions. Savu lielāko klubu karjeras daļu pavadīja savas dzimtās pilsētas kluba sastāvā. Viņa brālis Jačeks arī ir profesionāls poļu spīdvejists.

Spīdveja Pasaules čempionāta seriālā piedalās kopš 1995. gada. 2010. gada kopvērtējumā kļuva par sacensību seriāla uzvarētāju, divreiz (2009, 1999) bija otrais kopvērtējumā un trīs reizes kopvērtējumā sasniedza trešo vietu.

Klubu karjeru uzsāka 1988. gadā savas dzimtās pilsētas Bidgoščas pilsētas klubā Bidgoščas "Polonia", šajā klubā pavadījis lielāko daļu savas karjeras. Vēl ir startējis Gdaņskas "Wybrzeże", Vaičesas "Ipswich", *Västervik*, Ternovas "Unia" un Vielkoposlskas "Stal Gorzów" klubu sastāvos.

8 reizes ir kļuvis par Polijas čempionu (1992, 1993, 1994, 1995, 2001, 2002, 2006, 2009). 1999. gadā atzīts par Polijas gada labāko sportistu.

## Speedway Grand Prix rezultāti

## Atsauces

## Ārējās saites

* Brāļu Gollobu oficiālā mājaslapa
Licova-Holma līcis

**Licova-Holma līcis** () ir līcis Austrumantarktīdas piekrastē starp Prinča Ūlava un Sojas krastiem austrumos un Prinča Haralla krastu rietumos Karalienes Modas Zemē. Rietumu robežu veido Rīsera-Larsena pussala, austrumu — krasta līnijas pagrieziens pie Flatveru salām. Līča platums ir ap  un tas iestiepjas sauszemē līdz pat . Līci 1931. gada 21. februārī atklāja norvēģu ekspedīcijas lidotājs Jalmars Rīsers-Larsens pārlidojumā no kuģa *Aagaard*. Nosaukts par godu 1935. gada *Aagaard* ekspedīcijas pilotam Finnam Licovam-Holmam *(Finn Lützow-Holm)*.

Lielāko gada laiku līcis klāts ar malasledu. Līcī daudzas nelielas salas, lielākās no kurām ir Flatveru salu grupa un Padas sala. Līča dienviddaļā ieplūst vairāki šļūdoņi, lielākais no kuriem ir Širases glečers. Līča ziemeļaustrumos Flatveru salās kopš 1957. gada darbojas Japānas polārstacija Šova.

## Atsauces
Pirms mūsdienām

[thumb|''BP'' radiooglekļa datēšanas [kalibrācija]]
**Pirms mūsdienām** ( jeb **BP**) ir laika atskaites mērs, kuru izmanto arheoloģijā, ģeoloģijā un citās zinātnes nozarēs, lai atzīmētu, ka notikums ir noticis pagātnē. Tā kā "mūsdienu" laiks mainās, tad pieņemts uzskatīt 1950. gadu par mūsdienu atskaites punktu. Tas ir saistīts ar to, ka 1950. gados radiooglekļa datēšana kļuva praktiski pielietojama.

"Pirms mūsdienām" skalu dažreiz izmanto arī gadiem, kuri datēti ar citām metodēm (piemēram, stratigrāfiju), nevis radiooglekļa metodi.

Šis lietojums atšķiras no van der Plihta un Hoga rekomendācijām, saskaņā ar *Quaternary Science Reviews*. Abi aicina publikācijās lietot vienību a (gadiem), bet terminu "BP" rezervēt radiooglekļa datēšanai.

## Atsauces
Ahonens

**Ahonens** ( — 'klajumiņš'; sieviešu dzimtē **Ahonena**) ir somu cilmes uzvārds. Cilvēki ar šo uzvārdu:

* Ari Ahonens — (*Ari Ahonen*; 1981), somu hokejists;
* Dereks Ahonens (*Derek Ahonen*; 1980) — somu/amerikāņu dramaturgs;
* Esko Ahonens (*Esko Ahonen*; 1955) — somu politiķis, parlamenta loceklis;
* Janne Ahonens (*Janne Petteri Ahonen*; 1977) — somu tramplīnlēcējs;
* Olavi Ahonens (*Olavi Ahonen*; 1923—2000) — somu aktieris.
Janne Ahonens

**Janne Peteri Ahonens** (, izrunā: ; dzimis  Lahti, Somijā) ir bijušais somu tramplīnlēcējs. Pasaules kausa posmos piedalījās kopš 1992. gada.

Piedalījies septiņās Olimpiskajās spēlēs (1994, 1998, 2002, 2006, 2010, 2014, 2018), divreiz izcīnīdams sudraba medaļu. 2002. gadā Soltleiksitijā viņš palīdzēja Somijas komandai uzvarēt komandu sacensībās, šo panākumu viņš atkārtoja 2006. gadā Turīnā.

Pasaules čempionātos viņš ir ieguvis 5 zelta, 3 sudraba un 2 bronzas medaļas. Veiksmīgākie viņam bija 1997. gada Pasaules čempionāts Tronheimā, kad viņš kļuva par divkārtēju Pasaules čempionu, un 2005. gada čempionāts Oberstdorfā.

Pasaules kausa posmos viņš startēja kopš 1992. gada. Divreiz ir ieguvis Lielo Globusu par uzvaru kopvērtējumā 2003.–2004. un 2004.–2005. gada sezonās. J. Ahonens ir uzvarējis 36 posmos. Tāpat viņš ir Pasaules kausā visvairāk punktus guvušais, visvairāk uz goda pjedestāla bijušais sportists un trešais visvairāk uzvaru posmos guvušais sportists, vairāk par viņu uzvaras ir izcīnījuši tikai Mati Nikenens (46) un Adams Mališs un Gregors Šlīrencauers.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Ārējās saites

*
Gribažu pilskalns

**Gribažu pilskalns** atrodas Madonas novada Dzelzavas pagastā, aptuveni 150 m. uz Z no Gribažu mājām. Paceļas ~ 30 m. virs līdzenās apkārtnes un labi izdalās ainavā. Pilskalnam ir gandrīz apaļš plakums, tā diametrs ir ap 30 m. Pilskalns norobežots ar 1 m. dziļu grāvi un tikpat augstu valni, kurš A pusē pāriet 6 m. platā terasē, kura pilskalnu ieskauj 6 m. zem plakuma līmeņa.

Viss kalns apaudzis ar jauktu koku mežu. Ir ziņas, ka senatnē pilskalna ZA nogāzē audzis liels ozols, saukts par *upurozolu*. Arheoloģiskie pētījumi pilskalnā nav veikti līdz ar to tā precīzs datējums nav zināms. 

1926.gadā savas Vidzemes pilskalnu apzināšanas ekspedīcijas laikā pilskalnu uzmērījis un aprakstījis E. Brastiņš. 1993.gadā Guntis Eniņš pilskalna A nogāzē atradis divas bezripas keramikas lauskas ar apmesto virsmu, kā arī konstatējis ap 0,5, m. biezu pelnainu kultūrslāni.
Teikas vēsta, ka pilskalnā senatnē nogrimusi pils un ka zem tā noslēpts zelta zobens. Kopš 1998. gada valsts aizsargāts arheoloģijas piemineklis.

## Foto galerija

Attēls:Gribazu pilskalns ortofoto.jpg|alt=|Gribažu pilskalna 3D modelis
Attēls:Gribazu pilskalns3.jpg|alt=|Gribažu pilskalna 3D modelis


## Ārējās saites
* www.latvijas-pilskalni.lv
Leverkūzene

**Leverkūzene** () ir pilsēta Vācijā, Ziemeļreinas-Vestfālenes dienviddaļā. Pilsēta atrodas Reinas austrumkrastā, pusceļā starp Ķelni un Diseldorfu. Pilsētā ir ap 161 000 iedzīvotājiem. Leverkūzene ir atpazīstama pēc farmācijas preču ražotāja Bayer AG un sporta kluba *[[Leverkūzenes "Bayer"|Bayer 04 Leverkusen]]*.

## Atsauces

## Ārējās saites
Marīna

[thumb|250px|[Jans Porselliss, "Holandiešu kuģi viesuļvētrā" (1620), marīna. Londona, Grīnvičas Nacionālais Jūras muzejs]]
[thumb|250px|[Ivans Aivazovskis, "Kauja pie Pilosas" (1848), marīna, Feodosija, I.Aivazovska gleznu galerija.]]
[thumb|250px|[Aleksandrs Zviedrs, "Okeāna regate" (1981), marīna, Rīga, Latvijas Nacionālais mākslas muzejs.]]

**Marīna** (no  — 'jūras') ir tēlotājmākslas žanrs vai atsevišķs mākslas darbs, kas atveido jūras ainavu vai ar to saistītus motīvus.
Marīna var ietvert arī jūrmalas, ostu, kā arī zvejnieku darba ainas. Mākslinieks, kas strādā ainavu žanrā ir **marīnists**.

Marīnas motīvi bija sastopami jau Senās Ēģiptes, Senās Romas, Ķīnas un Senās Grieķijas mākslā, taču par pastāvīgu žanru marīna izveidojās 17. gadsimtā Holandē, kur tapa "tīras ainavas", attēlojot vietējo apkārtni. Marīnas kompozīcijas tika veidotas kā plašas jūras panorāmas ar kuģiem vai laivām un viens no tā laika izcilākajiem flāmu marīnistiem ir minams Jans Porselliss. Divus gadsimtus vēlāk šis žanrs guva plašu izplatību angļu, franču, krievu, vācu un citu tautu glezniecībā. 19. gadsimtā Krievijā plaši pazīstams kļuva izcilākais marīnists Ivans Aivazovskis.

Vēsturiski marīnistu darbos iesākumā bija attēlota jūra, kuģi un laivas, bet, laikam ritot, sāka dominēt cilvēka jūtas un pārdomas par jūras tēmu, cilvēka darbam un cīņai ar jūras stihiju.

## Nozīmīgākie marīnisti latviešu mākslā
Latviešu mākslā viens no izcilākajiem marīnistiem ir Eduards Kalniņš. Naivisma manierē marīnas gleznojis Verners Kariņš. Jūras tēmai pievērsušies Jūlijs Feders, Vilhelms Purvītis, Janis Rozentāls. Kā nozīmīgi marīnisti minami arī Aleksandrs Zviedrs, Valdis Kalnroze, Kārlis Melbārzdis, Nikolajs Petraškevičs, Herberts Siliņš, Staņislavs Kreics, Jūlijs Viļumanis, Bruno Aide, Jānis Osis, Laimdonis Grasmanis, Jānis Gailis, Laimonis Kupcis, Jānis Skučs un Uldis Zemzaris, akvarelisti Kārlis Sūniņš, Jānis Brekte, Romis Bēms, kā arī grafiķis Pauls Duškins.

## Izmantotā literatūra
* Blūma, Daina. Mazā mākslas vēstures terminu vārdnīca. Rīga:Zvaigzne ABC. 
* Lanerī-Dažāna, Nadēza. Glezniecības enciklopēdija. Rīga:Jumava, 2006. 

## Ārējās saites

* Marīnistu izstāde Latvijā.
* [Lielbritānijas Nacionālais jūras muzejs un mākslas darbi [angļu valoda|Angļu v.] ]
* [Zviedrijas jūras vēstures muzeja mākslas darbi [zviedru valoda|Zviedru v.] ]

## Atsauces
Mazumtirdzniecība

[thumb|[Maxima Grupė|Maxima COVID-19 laikā]]
**Mazumtirdzniecība** ir preču pārdošana nelielā apjomā konkrētā vietā — kioskā, veikalā, lielveikalā, pa pastu vai citur tieši patērētāju lietošanai. Mazumtirdzniecība ir process, kurā iepērk preces no ražotājiem vai vairumtirgotājiem un pārdod tās gala patērētājiem viņu personīgajam tēriņam bez īpašās pārstrādes vai apstrādes. Tirdzniecībā mazumtirgotājs, atbilstoši kategoriju vadības politikai, iepērk preces no ražotāja vai importētāja, vai nu pa tiešo vai caur vairumtirgotāju. Mazumtirdzniecība iedalās atkarībā no pārdotajām precēm:

* pārtikas preces;
* tekstilpreces;
* ilglietojamas preces;
Wikiquote

thumbnail|150px|''Wikiquote'' logo
***Wikiquote*** () ir viens no *[[Wikimedia Foundation]]* projektiem, kas ir balstīts uz *[[wiki]]* programmatūru. Šajā projektā tiek apkopoti slavenu cilvēku, grāmatu un filmu citāti. Sākotnēji projekts tika izveidots angļu valodā, bet ar laiku parādījās šādi paši projekti arī citās valodās. Latviešu valodas projekts pašlaik atrodas inkubatorā.

## Ārējās saites
* Wikiquote latviešu valodā
Flatveras

**Flatveras** (), ir klinšainu, neapdzīvotu salu grupa Karalienes Modas Zemes piekrastē Antarktīdā. Izvietojusies Licova-Holma līča ziemeļaustrumos. Ap 4 km platais Ongulas šaurums atdala salas no kontinenta piekrastes. Salas nokartētas pēc norvēģa Larsa Kristensena 1936.-1937. gadu ekspedīcijas aerofotomateriāliem un nosauktas par 'līdzenajām'.

Īstongulas salā kopš 1957. gada darbojas Japānas polārstacija Šova.

## Atsauces

## Ārējās saites
* Flatveru karte (11. lpp)
Warning

***Warning*** ir amerikāņu pankroka grupas *[[Green Day]]* sestais studijas albums. Tas tika izdots  sadarbībā ar ierakstu kompāniju *[[Reprise Records]]*. Šis bija pirmais *Green Day* albums, kuru nebija producējis Robs Kavallo. Grupa par albumu saņēma galvenokārt pozitīvas kritiķu atsauksmes neskatoties uz kritiķu negatīvo vērtējumu par grupas muzikālā stila izmaiņām. Albums ASV tika sertificēts ar zelta disku. Līdz 2010. gadam albums tika pārdots vairāk nekā trijos miljonu kopiju visā pasaulē. 2009. gada 14. jūlijā *Warning* tika pārizdots vinila diska veidā.

## Dziesmu saraksts

## Ārējās saites
* Green Day oficiālā mājaslapa 
* Discogs profils 
* Metacritic profils
2008. gada ASV prezidenta vēlēšanas

**2008. gada ASV prezidenta vēlēšanas** bija 56. ASV prezidenta vēlēšanas, kas notika . Šajās vēlēšanās uzvarēja un par 44. ASV prezidentu tika ievēlēts Baraks Obama, kas vēlēšanās uzvarēja Džonu Makeinu. Baraks Obama, kas pārstāvēja ASV Demokrātisko partiju, kļuva par pirmo afroamerikāni, kas ir kļuvis par ASV prezidentu. B. Obama saņēma 52,9% balsu un Dž. Makeins saņēma 45,7% balsu. B. Obama nomainīja amatā republikāni Džordžu V. Bušu.

## Kandidātu izvirzīšana

## Tēriņi

## Vēlēšanu rezultāti
ASV iedzīvotāju vēlēšanu rezultāti ir no oficiālā Federālās vēlēšanu komisijas ziņojuma. Kongress apstiprināja elektoru balsis .

## Atsauces

## Ārējās saites
* USA Today
Bernds Šusters

**Bernds Šusters** (; dzimis  Augsburgā) ir bijušais Vācijas futbolists. Viņa iesauka ir *"der Blonde Engel"* (blondais eņģelis).

Savas spēlētāja karjeras laikā spēlējis tādos klubos kā FC Barcelona un Real Madrid, kurā vēlāk bijis arī galvenais treneris.

Rietumvācijas izlase aizvadījis 21 spēli, gūstot 4 vārtus. Vienīgajā no nozīmīgajiem turnīriem, kurā kopā ar izlasi piedalījās — 1980. gada Eiropas čempionātā — izcīnījis čempiona titulu. Šajā turnīrā Šusters piedalījās divās no četrām komandas spēlēm.

No izlases viņš aizgāja 24 gadu vecumā pēc nesaskaņām ar Vācijas Futbola asociāciju, treneri Jupu Dervallu un komandas biedriem, ieskaitot Paulu Breitneru.

## Karjeras statistika

|-
|1978/79||rowspan="3"|Köln||rowspan="3"|Bundesliga||24||1||||||||||||||||
|-
|1979/80||32||9||||||||||||||||
|-
|1980/81||5||0||||||||||||||||

|-
|1980/81||rowspan="8"|Barcelona||rowspan="8"|La Liga||23||11||||||||||||||||
|-
|1981/82||13||8||||||||||||||||
|-
|1982/83||28||7||||||||||||||||
|-
|1983/84||22||7||||||||||||||||
|-
|1984/85||32||11||||||||||||||||
|-
|1985/86||22||10||||||||||||||||
|-
|1986/87||0||0||||||||||||||||
|-
|1987/88||30||9||||||||||||||||
|-
|1988/89||rowspan="2"|Real Madrid||rowspan="2"|La Liga||33||7||||||||||||||||
|-
|1989/90||28||6||||||||||||||||
|-
|1990/91||rowspan="3"|Atlético Madrid||rowspan="3"|La Liga||29||4||||||||||||||||
|-
|1991/92||34||6||||||||||||||||
|-
|1992/93||22||1||||||||||||||||

|-
|1993/94||rowspan="3"|Bayer Leverkusen||rowspan="3"|Bundesliga||28||5||||||||||||||||
|-
|1994/95||23||2||||||||||||||||
|-
|1995/96||8||1||||||||||||||||

|-
|1996/97||Universidad Nacional||Primera División||9||0||||||||||||||||
120||18||||||||||||||||
316||87||||||||||||||||
9||0||||||||||||||||
445||105||||||||||||||||
|}

|-
|1979||5||0
|-
|1980||6||1
|-
|1981||3||2
|-
|1982||1||0
|-
|1983||4||1
|-
|1984||2||0
|-
!Kopā||21||4
|}

## Atsauces

## Ārējās saites
ASV Senāts

**Amerikas Savienoto Valstu Senāts** () ir ASV divpalātu parlamenta&nbsp;— ASV Kongresa&nbsp;— augšpalāta. Tautas ievēlētos pārstāvjus ASV Senātā sauc par senatoriem. Kopā Senātā ir 100 senatori. Katru ASV štatu neatkarīgi no tā lieluma un iedzīvotāju skaita pārstāv divi senatori, kurus ievēl uz sešiem gadiem. Ik pēc diviem gadiem vienu trešo daļu no senatoriem pārvēl novembrī ASV prezidenta vēlēšanu un Vidustermiņa vēlēšanu laikā.  
## Strauktūra
Senāta uzbūve un tā pilnvaras ir aprakstītas ASV Konstitūcijas pirmajā pantā. Tā vadītājs ir viceprezidents, kurš nepiedalās balsojumos, bet gadījumos, ja balsu skaits ir neizšķirts, viņam pieder izšķirošā balss. Senāts un Pārstāvju palāta, kas kopā veido ASV Kongresu, atrodas Amerikas Savienoto Valstu galvaspilsētā Vašingtonā, kur darbojas Kapitolija ēkā. Senāts atrodas ēkas ziemeļu spārnā, bet Pārstāvju palāta dienvidu spārnā.

Pirms ASV Konstitūcijas pieņemšanas pastāvēja divi pretēji uzskati par to, kā būtu jāorganizē likumdošanas vara (parlaments). Viena daļa aizstāvēja viedokli, ka visiem štatiem ir jābūt vienādām tiesībām un tāpēc no katra štata jābūt vienādam pārstāvju daudzumam. Pretējais uzskats bija, ka štatiem ar lielāku populācija, teritoriju, ekonomisko potenciālu ir jābūt lielākam pārstāvju skaitam. Rezultātā Kongresa abas palātas reprezentēja kompromisu starp šiem uzskatiem. Senātā no katra štata tika ievēlēti divi deputāti, bet Pārstāvju palātā kongresmeņu skaits ir proporcionāls iedzīvotāju skaitam noteiktos štatos.

## Funkcijas
ASV Senāts kopā ar ASV Pārstāvju palātu realizē likumdošanu, tomēr Senātam ir vairākas īpašas pilnvaras, piemēram, tas apstiprina ASV valsts sekretāru, ASV Augstākās tiesas tiesnešus, ārvalstu vēstniekus un citas amatpersonas. ASV Senāts veic arī starptautisku vienošanos ratifikāciju, impīčmenta procedūras galalēmuma pieņemšanu. Lai arī abas ASV Kongresa palātas ir līdztiesīgas likumdošanā, tomēr abu kompetence un funkcijas atšķiras. ASV Senāts pārsvarā nodarbojas ar likumprojektu "slīpēšanu". Katrs likumprojekts tiek skatīts trīs lasījumos. Pirmajā lasījumā tas tiek reģistrēts un nodots komisijām. Komisijas ir sadalītas pēc dažādām jomām un tajās notiek likumprojektu tālāka izstrādāšana. Otrajā lasījumā skata pašu likumprojektu un nodod tālāk galīgajai izstrādāšanai. Trešajā lasījumā notiek galīgā balsošana par likumprojektu. Abu parlamenta palātu līdztiesība izpaužas tajā, ka tām abām ir jāapstiprina likumprojekti.

ASV pastāv divpartiju sistēma. Tāpēc senatori pārstāv vai nu Demokrātisko partiju, vai arī Republikānisko partiju. Abām no tām Senātā ir vadītāji, kuriem ir svarīga loma Senāta darbības nodrošināšanā, respektīvi, viņi darbojas līdzīgi frakciju vadītājiem.

## Ārējās saites

* ASV Senāta mājaslapa
1553. gads

**1553. gads** () bija parastais gads, kas pēc Jūlija kalendāra sākās svētdienā.

## Notikumi
* 21. jūnijs — karalis Eduards VI Tjudors ar izmainītu troņmantošanas likumu pasludināja lēdiju Džeinu Greju (karaļa Henrija VII mazmazmeitu) par oficiālo troņmantnieci.
* 19. jūlijs — Slepenās Padomes locekļi Londonas centrālajā laukumā izsludināja karalieni Džeinu par gāztu un arestēja viņu.
* 3. augusts — Londonā ieradās princese Marija ar savu karaspēku, un oficiāli pārņēma varu karalistē.
* 22. augusts — pēc karalienes Marijas pavēles no troņa gāztā karaliene Džeina tika notiesāta uz nāvi.

## Dzimuši
* 23. novembris — Prospero Alpini itāļu ārsts un botāniķis (miris 1617.)
* 13. decembris — Anrī IV Francijas un Navarras karalis (miris 1610.)

## Miruši
* 9. aprīlis — Fransuā Rablē (*François Rabelais*), franču rakstnieks (dzimis ap 1494.)
* 6. jūlijs — Eduards VI Tjudors, Anglijas un Īrijas karalis. (dzimis 1537.)
* 16. oktobris — Lūkass Krānahs Vecākais, vācu gleznotājs un grafiķis, ziemeļu renesanses pārstāvis. (dzimis 1472.)
* 27. oktobris — Mihaels Servets, spāņu domātājs, teologs, naturālists un ārsts. (dzimis 1537.)
Šusters

**Šusters** ( — 'kurpnieks'; sieviešu dzimtē **Šustere**) ir vācu cilmes uzvārds. Cilvēki ar šo uzvārdu:

* Bernds Šusters (*Bernhard Schuster*, 1959) — vācu futbolists;
* Jūliāns Šusters (*Julian Schuster*, 1985) — vācu futbolists un treneris;
* Rudolfs Šusters (*Rudolf Schuster*, 1934) — slovāku politiķis;
* Saviks Šusters (*Савік Шустер*, 1952) — Ukrainas žurnālists, televīzijas raidījumu vadītājs un politisko diskusiju moderators.
Keita Hadsone

**Keita Gerrija Hadsone** (; dzimusi  Losandželosā, Kalifornijas štatā, ASV) ir amerikāņu aktrise. 2001. gadā saņēma Zelta globusa balvu un nominēta Amerikas Kinoakadēmijas balvai par galveno lomu filmā "Gandrīz slaveni" (2000). Vēlreiz nominēta Amerikas Kinoakadēmijas balvai par galveno lomu filmā "Viņu sapņu dziesma" (*Song Sung Blue*, 2025).

Filmējusies tādās filmās kā "Kā zaudēt puisi 10 dienās" (2003), "Stilīgā māmiņa" (2004), "Atslēga" (2005), "Tu, es un Duprī" (2005), "Muļķu zelts" (2008) un "Līgavu kari" (2009). "Deviņi" (2009), "Slepkava manī" (2010), "Deepwater Horizon: Liesmas okeānā" (2016), "Mātes diena" (2016), "Maršals" (2017), *[[Glass Onion: A Knives Out Mystery]]* (2022), *[[A Little White Lie]]* (2023). Piedalījusies arī muzikālajā seriālā "Radīti skatuvei" (piecās sērijās 2012—2013) un seriālā *[[Running Point]]* (2025).

## Ārējās saites
Dārfūra

right|250px|thumb|Dārfūra Sudānas kartē (iekrāsota tumšākā krāsā Sudānas rietumos)
**Dārfūra** (;‎ *Dārfūr* — ‘furu zemes’) ir reģions Sudānas rietumos. No 17. līdz 19. gadsimtam pastāvēja kā neatkarīgs Dārfūras sultanāts, bet pēc tam bija daļa no Britu impērijas Āfrikas kolonijām. Dārfūra sastāv no trim federālajām zemēm: Rietumdārfūras, Dienviddārfūras un Ziemeļdārfūras. Šos reģionus kopš 2006. gada pārvalda Transnacionālā Dārfūras reģionāla pārvalde. Sudānas valdības uzsāktais karš pret etniskajām grupām, kas nepieder pie arābiem, ir novedis pie tā, ka Darfūrā kopš 2003. gada valda humanitārā krīze.

Reģiona kopējā platība ir apmēram 493 180 kvadrātkilometri, kas atbilst Spānijas platībai. Lielākoties teritoriju aizņem kristāliskais Dārfūras plato un vulkāniskā Marras kalniene. Kopumā raksturīga sausa, smilšaina, akmeņaina zeme. Ziemeļos iestiepjas Sahāras tuksnesis.

Kopš 14. gadsimta reģionā valdošā ir islāma reliģija. Vairākus gadsimtus šis reģions pastāvēja kā neatkarīga valsts. Pēc tam to iekaroja Britu impērija un liela ietekme reģionā bija arī Osmaņu impērijai. Kad Sudāna 1956. gadā ieguva neatkarību, Dārfūras reģions kļuva par nemierīgu reģionu. Tam par pamatu kalpoja gan tas, ka šis reģions robežojās ar vairākām kaimiņvalstīm, gan tas, ka reģionā dzīvoja etniskās grupas, kas nepiederēja pie arābiem. Sudāna atbalstīja paramilitārās grupas, kas karoja pret etniskajām grupām, kas nepiederēja pie arābiem.

Piecpadsmit gadus ilga karadarbība pret Dārfūras iedzīvotājiem 2003. gadā noveda pie Dārfūras konflikta un starptautiskās sabiedrības iejaukšanās. Karadarbības rezultātā Darfūrā 300 000 cilvēku gāja bojā, bet vairāk kā 2,5 miljoni devās bēgļu gaitās. Situācija Dārfūras reģionā joprojām ir nestabila.

## Atsauces
1902. gads Latvijā

thumb|315px|Latvijas - latviešu zemes karte (1911).
Šajā lapā ir apkopoti **[[1902. gads|1902. gada]] notikumi [[Latvijas vēsture|Latvijas vēsturē]]**. 
Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).

## Notikumi

### Septembris
* 15. septembris — bīskaps Agafangels svinīgi atklāja Rīgas Svētās Trijādības — Sergija sieviešu klosteri.

### Oktobris
* 13. oktobris — uz Stukmaņu—Valkas šaursliežu dzelzceļa līnijas tika atklāta pagaidu satiksme visā garumā.
* 15. oktobris — atklāti divi Aleksandra tirgus paviljoni un pārvaldes ēka Brīvības un Matīsa ielas stūrī. Aleksandra tirgus no Jaunās Ģertrūdes baznīcas rajona pārcelts uz pašreizējo Vidzemes jeb Matīsa tirgus vietu.
* 20. oktobris — oficiāli dibināta studentu korporācija *[[Fraternitas Lettica]]*.

### Novembris
* 30. novembris — Jelgavā reģistrēts lielākais nokrišņu daudzums () novembrī Latvijas teritorijā.
* novembris — Rīgā, Audēju ielā 15 ekspluatācijā nodota rokas apkalpes telefona centrāle ar firmas *L.M.Ericsson* komutatoriem.

## Kultūra
* 14. septembris — atklāts un iesvētīts Rīgas pilsētas Otrais teātris jeb t.s. Krievu teātris.
* 15. septembris — ar Aleksandra Ostrovska lugas "Sniegbaltīte" pirmizrādi pirmo sezonu sāka jaunatklātais Rīgas pilsētas Otrais teātris.
* dibināts Jaunais latviešu teātris (vēlākais Dailes teātris).
* iznāca Emila Melngaiļa dziesmu krājuma "Birzīs i norās" pirmā burtnīca.

### Nezināms datums
* inženieris Andrejs Verhovskojs izstrādāja Rīgas dzelzceļa mezgla rekonstrukcijas projektu, kurš gandrīz neizmainīts darbojas līdz mūsdienām.
* atklāta dzelzceļa līnija Krustpils—Jelgava—Ventspils.
* baptistu Rīgas Mateja draudze atklāja savu pēc arhitekta Harija Melbarta projekta celto dievnamu (Matīsa ielā 50b).

## Dzimuši
* 6. marts — Augusts Skadiņš, lībiešu rakstnieks (miris 1945. gadā)
* 23. aprīlis — Pāvels Armands (*Павел Арманд*), PSRS kinorežisors (miris 1964. gadā)
* 14. maijs — Lūcija Garūta, komponiste, pianiste un muzikoloģe (mirusi 1977. gadā)
* 27. jūlijs — Kārlis Kundziņš, literatūras un teātra zinātnieks un mākslas zinātņu doktors (miris 1992. gadā)
* 28. jūlijs — Alberts Zvejnieks, cīkstonis un treneris (miris 1987. gadā)
* 17. augusts — Magda Štaudingera-Voita, augu fizioloģe (mirusi 1997. gadā)
* 24. augusts — Antonija Kumsāre, latviešu hidrobioloģe (mirusi 1997. gadā)
* 26. augusts — Aleksandrs Bērziņš, virsnieks (miris 1942. gadā)

## Miruši
* 30. aprīlis — Ernests Dinsbergs, publicists, dzejnieks (dzimis 1816. gadā)
* 6. jūlijs — Andrejs Pumpurs, dzejnieks (dzimis 1841. gadā)
* 7. oktobris — Johans Daniels Felsko, Rīgas galvenais arhitekts (dzimis 1813. gadā)
* 16. decembris — Kārlis Vilhelms Kupfers, Latvijā dzimis vācu anatoms, histologs un embriologs (dzimis 1829. gadā)

## Skatīt arī
* Latvijas vēsture
* Latvijas klimats

## Attēlu galerija

Attēls:National Theatre Riga.jpg|Latvijas Nacionālais teātris (Rīgas pilsētas Otrais teātris).
Dubultu iela

**Dubultu iela** ir iela Rīgā, Kurzemes rajonā, Imantā. Kopējais ielas garums ir 660 metri un tā sastāv no 2 neatdalītām braukšanas joslām ar asfalta segumu.

Iela nosaukta Jūrmalas pilsētas daļas Dubultu vārdā.

## Vēsture
Rīgas ielu sarakstos Dubultu iela atrodama kopš 1911. gada kā **Sergeja iela**. 1928. gadā pārsaukta par Dubultu ielu.

## Ielas raksturojums
Dubultu iela aizsākas Imantas apkaimes dienvidu daļā, savienojumā ar Jūrmalas gatvi, starp būvmateriālu tirdzniecības centru "Krūza" un pārtikas veikalu "Maxima", un virzās ziemeļu virzienā dziļāk daudzstāvu dzīvojamā kvartālā Imanta 5. Iela krustojas ar Pīlādžu ielu un virzoties tālāk, iet garām gan daudzstāvu paneļu ēkām, gan atsevišķām privātmājām. Iela beidzas savienojumā ar Zentenes ielu, blakus Rīgas 96. vidusskolai, un aiz tās turpinās kā Auru iela.

Dubultu ielā ir pārsvarā daudzdzīvokļu namu un privātmāju apbūve, kā arī vairākas sabiedriskas ēkas: tirdzniecības centri, veselības centrs "Imanta" (Anniņmuižas bulvārī 70), 228. pirmsskolas izglītības iestāde "Annele" (Anniņmuižas bulvārī 78). Iela nav caurbraucama autotransportam visā garumā, posms pie Imantas veselības centra ir pieejams tikai gājējiem.

## Ielu savienojumi
Dubultu iela ir savienota ar šādām ielām:
* Jūrmalas gatve (T veida krustojums)
* Pīlādžu iela
* Zentenes iela
* Auru iela

## Atsauces

## Skatīt arī
* Imanta
* Dubultu prospekts
1552. gads

**1552. gads** () bija garais gads, kas pēc Jūlija kalendāra sākās piektdienā.

## Notikumi
* 24. februāris — Anglijā tika atceltas Hanzas savienības privilēģijas.
* 2. oktobris — Ivana IV karaspēks ieņēma Kazaņu, līdz ar to Kazaņas haniste tika pievienota Krievijas caristei.

## Dzimuši
* 18. jūlijs — Rūdolfs II, Svētās Romas impērijas ķeizars, Bohēmijas un Ungārijas karalis (miris 1612.)
* 17. septembris — Pāvils V, Romas pāvests (miris 1621.)
* 22. septembris — Vasilijs IV Šuiskis, Juku laiku Krievijas cars no ietekmīgās bajāru Šuisku dzimtas. (miris 1612.)

## Miruši
* 21. aprīlis — Petrs Apiāns (*Petrus Apianus*), vācu astronoms un kartogrāfs (dzimis 1495.)
* 26. maijs — Sebastians Minsters, vācu kartogrāfs un ivrita profesors Bāzeles universitātē. Viņa grāmatā "Cosmographia" ir publicēta pirmā detalizētā Rīgas panorāma un tēvreize latviešu valodā (dzimis 1488.)
* 3. decembris — Svētais Francisks Ksaverijs (*Franciscus Xaverius*), katoļu svētais (dzimis 1506.)
* 20. decembris — Katarīna fon Bora (*Katharina von Bora*), Mārtiņa Lutera sieva (dzimusi 1499.)
Brazīlijas futbola čempionāta A sērija

**Brazīlijas futbola čempionāta A sērija** (), biežāk zināma kā ***Brasileirão***, ir Brazīlijas futbola čempionāta augstākā divīzija. Tajā piedalās 20 komandas. Šī brīža formātā četras pēdējās komandas no A sērijas izkrīt uz B sēriju un to vietu ieņem četras labākās B sērijas komandas.

Valsts līmeņa futbola sacensībām dažādu vēsturisku īpatnību un valsts ģeogrāfiskā izmēra dēļ Brazīlijā salīdzinoši īsa vēsture. Šī brīža Brazīlijas čempionātu izveidoja 1971. gadā, kad to atbalstīja militārais režīms un plašāk izmantoja civilo aviāciju un gaisa transportu. Pirms nacionālās līgas izveides prestižākās futbola sacensības Brazīlijā bija štatu līgas, īpaši *[[Campeonato Paulista]]* un *[[Campeonato Carioca]]* (Sanpaulu un Riodežaneiro štata čempionāti). Vairumam štata čempionātu ir daudz garāka vēsture kā nacionālajām sacensībām un tāpēc pirmajiem valsts mēroga turnīriem bija mazāks prestižs kā tradicionālajiem štata čempionātiem.

Brazīlijas Futbola federācija (CBF) oficiāli neatzīst no 1959. līdz 1970. gadam notikušos turnīrus kā nacionālo čempionātu, lai arī tos organizēja Brazīlijas Sporta konfederācija (CBD), kas bija CBF priekšgājēja no 1919. līdz 1979. gadam. Šie turnīri bija *[[Taça Brasil]]*, kurā piedalījās klubi no visiem Brazīlijas reģioniem un *[[Torneio Roberto Gomes Pedrosa]]*, biežāk zināma kā *Robertão*, kurā piedalījās klubi no izvēlētiem Brazīlijas reģioniem.

## Ārējās saites

* 
* CBF — Brazilian Football Confederation
* Brazil All-time topscorers
* RSSSF Brazil links
* zerozero.pt
* Futpedia  The Brazilian Football Encyclopedia, with historical statistics about championships, clubs, games, athletes, and more (Portuguese).
* Champions Squads 
* Most Assists 2003—2019
Augājs

**Augājs** jeb **veģetācija** (, no *vegetare* — 'augt') vispārīgā izpratnē apzīmē augu valsti, kas klāj zemes virskārtu kādā reģionā. Augājs ir plašāks jēdziens par floru, kas apzīmē noteiktu augu kopumu.

Augājs ir svarīgākā biosfēras sastāvdaļa un ir iesaistīta dažādos biosfēras funkcionālos ciklos, piemēram, ūdens, slāpekļa, oglekļa un citu ķīmisko elementu apritē.

## Ārējās saites
Sociālais tīkls (filma)

**"Sociālais tīkls"** () ir 2010. gada amerikāņu biogrāfiskā drāmas filma, kuras režisors ir Deivids Finčers. Filma ir stāsts par interneta sociālā tīkla *[[Facebook]]* izveidi. Filmā galvenās lomas atveido Džesijs Aizenbergs, Endrū Gārfīlds, Džastins Timberleiks un Brenda Songa.

Filmas scenārijs tapa pēc Bena Mezriha 2009. gadā izdotas grāmatas *The Accidental Billionaires*. Filmas projektā nepiedalījās neviens *Facebook* darbinieks, tostarp arī pats *Facebook* dibinātājs Marks Zakerbergs. Filmas oficiālais izplatītājs ir *[[Columbia Pictures]]*. Filmas pirmizrāde ASV notika , taču Latvijā pirmoreiz tā tika izrādīta . Filmas uzņemšana tika uzsākta 2009. gada oktobrī Keimbridžā, Masačūsetsas štatā.

2016. gada BBC 100 labāko 21. gadsimta filmu sarakstā "Sociālais tīkls" ierindojās 27. vietā. 2024. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Skatīt arī
* The Social Network (skaņu celiņš)

## Atsauces

## Ārējās saites
*
Soja

**Sarmatainā soja** (*Glycine max*) ir viengadīgs tauriņziežu dzimtas pākšaugs. Sojas iespējamā izcelsmes vieta ir Austrumāzija. Pārtikā izmanto sojas pupiņas, kas ekonomiski ir visnozīmīgākās pupiņas pasaulē un vairākiem miljoniem cilvēku ir svarīgs augu olbaltumvielu avots.

Sojas augu izcelsme ir neskaidra, bet daudzi botāniķi uzskata, ka tās izcelsme ir saistīta ar savvaļas soju (*Glycine soja*), kuras dabiskais izplatības areāls ir Ķīnas vidiene. Zināms, ka soja jau vairāk nekā 5000 gadus Ķīnā tiek lietota ne tikai uzturā, bet arī kā zāļu sastāvdaļa. Mūsdienās visvairāk soja tiek izaudzēta Amerikas Savienotajās Valstīs, Brazīlijā un Argentīnā.

## Sojas produkti
200px|thumb|left|Japāņu mīkstais tofu
Sojas pupiņas ir galvenais augu olbaltumvielu avots. Sojas olbaltumvielu sastāvā nav holesterīns un tās organismā viegli pārstrādājas, tāpēc sojas pupiņas arvien vairāk izmanto dažādu sojas produktu ražošanā. No sojas olbaltumvielām veido šķiedras, ko pēc tam apvieno kūlīšos, iekrāso, aromatizē un pievieno garšvielas, iegūstot mākslīgo gaļu, bet sojas olbaltumvielu izolātus mēdz pievienot desu masai. Sojas olbaltumvielu izolātus (ar renīnu) lieto arī kā olas baltuma aizvietotājus.

Tradicionāli sarecinot sojas pienu iegūst sojas biezpienu — tofu, kas ir izplatīts ēdiens ķīniešu un japāņu virtuvē.

## Atsauces


File:So_3.jpg
File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg
Nihroms

thumb|Elektriskā plīts, kas silda ar nihroma vadu.
**Nihroms** ir niķeļa un hroma nemagnētisks sakausējums, kura galvenā sastāvdaļa ir niķelis un kurš var saturēt arī citus metālus, parasti dzelzi. Šim sakausējumam raksturīga augsta elektriskā pretestība un tas karstumā maz oksidējas (uz virsmas veidojas hroma oksīda aizsargkārtiņa), tādēļ nihromu plaši izmanto elektrokrāšņu un citu elektrisko sildierīču sildelementu izgatavošanai. Izplatītākie nihroma veidi satur 80% Ni un 20% Cr; 85% Ni un 15% Cr; vai 65% Ni, 15% Cr un 20% Fe. Dažu nihroma marku sastāvā ietilpst silīcijs, mangāns vai retzemju elementi.

## Literatūra
* A. Kosjačenko, I. Molčans. Atslēdznieku darbi. R:, LVI, 1959, 166. lpp.
Ronijs O'Salivans

**Ronijs O'Salivans** (; dzimis  Vordslejā, Lielbritānijā) ir profesionāls angļu snūkerists. R. O'Salivans ir septiņkārtējs pasaules čempions (2001, 2004, 2008, 2012, 2013, 2020, 2022). Tāpat viņš ir visu laiku vairāk nopelnījušais snūkera spēlētājs. Karjeras laikā viņš nopelnījis vairāk nekā 11 miljonus sterliņu mārciņu. Vairākas reizes bijis pasaules ranga līderis, 39 reizes uzvarējis ieskaites turnīros. R. O'Salivana iesauka "Raķete" () viņam ir piedēvēta straujā spēles stila dēļ. Viņš vairāku kritiķu, fanu un citu profesionāļu vērtējumā tiek uzskatīts par vienu no talantīgākajiem snūkera spēlētajiem visā pasaulē.

## Atsauces

## Ārējās saites

* Oficiālā mājaslapa 
* IPT profils
O'Sullivan

***O'Sullivan*** ir īru izcelsmes uzvārds. Uzvārds saistīts ar Īrijas dienvidrietumu daļu un cēlies no Tiperēri un Kerri grāfistes vēl pirms anglonormāņu iebrukuma. Tas ir trešais izplatītākais uzvārds Īrijā. Apmēram puse uzvārda īpašnieku ir no Īrijas, un aptuveni 50% tur arī dzīvo.

*O'Sullivan* var būt:

* O'Salivana — uzvārds sieviešu dzimtē;
* O'Salivans — uzvārds vīriešu dzimtē.
Taiga

thumbnail|235px|Taigas reģiona izplatība.
**Taiga** (no  — ‘mūžamežs’) ir dabas zona, kurā pārsvarā sastopami skujkoku meži. Taiga ir plašākā sauszemes dabas zona un klāj plašus Krievijas, it īpaši Sibīrijas reģionus. Tā aptver plašus apvidus arī Ziemeļamerikā, Zviedrijā, Somijā, Norvēģijā un citur. Raksturīgākie dzīvnieki — burunduks, lūsis, brūnais lācis, bebrs, tinis, staltbriedis, alnis, sabulis, mednis. Klimata josla ir mērenā josla. Vidējā gaisa temperatūra ir −10&nbsp;°C. Nokrišņu daudzums ir 213 mm gadā. Tur ir sastopamas melnās egles, Kanādas egles, balzāma baltegles, priedes, apses, papīra bērzi, baltegles un lapegles.

## Ārējās saites
1994. gada Sanmarīno Grand Prix

**1994. gada [[Sanmarīno Grand Prix|Sanmarīno ''Grand Prix'']]** bija Formula 1 ''Grand Prix'' izcīņa, kura norisinājās  Enco un Dino Ferrāri autodromā. Šī bija 3. 1994. gada F-1 sezonas sacīkste. Sanmarīno *Grand Prix* izcīņas laikā bojā gāja divi piloti: Airtons Senna un Rolands Racenbergers.

Sacīkstē uzvarēja Benetton-Ford pilots Mihaels Šūmahers.

## Rezultāti

### Kvalifikācija

### Sacīkste

## Atsauces